૨૦૧૬ના સપ્ટેમ્બર મહિનામાં સૂર્યકાન્તભાઈ તરુણ મિત્ર મંડળ સંચાલિત RTI કેન્દ્ર-થાણે પહોંચ્યા, જ્યાં તેમની મુલાકાત કેન્દ્રના નિયામક રાજેન ધરોડ સાથે થઈ. રાજેનભાઈ તથા સાથીઓએ તેમની વિટંબણાની વાત શાંતિથી સાંભળી, લાવેલી ફાઇલનો અભ્યાસ કરી નૅશનલ ઇન્શ્યૉરન્સ કંપની પ્રાઇવેટ લિમિટેડ-ફોર્ટ કાર્યાલયના સરનામે વિગતવાર પત્ર લખી આપ્યો. જે હૉસ્પિટલના સર્વે રિપોર્ટ્સ, ક્લેમ-ઍપ્લિકેશનની કૉપીઓ જોડી વીમા-કંપનીમાં આપવામાં આવ્યો. પત્ર લેનાર બાબુને પૃચ્છા કરતાં જણાવ્યું કે પંદર-વીસ દિવસ બાદ તપાસ કરશો. વીસેક દિવસ બાદ તપાસ કરતાં જણાવવામાં આવ્યું કે તમારો ક્લેમ પાસ થઈ જશે, પરંતુ એકાદ મહિના જેવો સમય લાગશે.